**Тэма. Няпарныя цвёрдыя зычныя гукi. Правапiс слоў з iмi**

**Мэта:** замацоўваць веды вучняў пра няпарныя цвердыя зычныя гукi , iх абазначэнне на пiсьме; звяртаць увагу на правапiс спалучэнняў **жы, шы, жэ, шэ, цэ**; узбагачаць слоўнiкавы запас вучняў; развiваць уменне вызначаць паслядоўнасць гукаў у словах, фанематычны слых, звязнае вуснае маўленне, мысленне, памяць; выхоўваць любоў да роднага краю, цiкавасць да яго гiсторыi.

**Вучэбна-метадычнае забеспячэнне:** Беларуская мова. [Свірыдзенка В. І.](https://www.aversev.by/avtory/sviridenko-oi/) 2 клас частка2 . с. 31 – 35; збан, лялька дзяўчынкi, дзеда, бабулi; сялянская хата, ручнiкi, карткi з заданнямi.

**Ход урока**

**1.Арганізацыйны момант**

- Сёння ў нас з вамі будзе незвычайны ўрок. Мы з вамі адправімся ў сялянскую хату і пазнаёмімся з яе гаспадарамі. Паглядзіце, на парозе нас сустракае дзяўчынка Аленка. Яна вельмі задаволена вас бацыць. Яна таксама ходзіць у другі клас і ведае, як павінны паводзіць сябе вучні на ўроках.

**2. Моўная размінка**

  - Звярніце сваю ўвагу на дошку. На ёй размешчаны верш , якi Аленка вывучыла у сваёй школе. Зараз Аленка нам іх прачытае. *(Першы раз чытае настаўнік, потым па аднаму радку прагаворваюць вучні разам,пасля хорам увесь клас)*

За партай ціха я сяджу.

На настаўніцу гляджу.

На перапынак не хаджу,

Вучыцца добра я хачу.

          - Добра, з гэтай задачай мы справіліся. Давайце пойдзем у хату. Глядзіце,у сенцах нас сустракае дзед Васіль. Ведаеце, ён вельмі добра грае на баяне. Успомніце, а на якім музычным інструменце граў баран са скарагаворкі, якую запісвавалі у дамашнім заданні.

**2. Праверка дамашняга задання**

- Правiльна вымавiце скарагаворку. Назавiце няпарныя цвёрдыя зычныя гукi ў словах. Якiмi лiтарамi яны абазначаюцца? Малайцы, вы добра выканалі дамашняе заданне. Напішыце ў сшытку дату, класная работа.

- Дзед Васіль хоча з вамі пагуляць. Гульня называецца “Будзь уважлiвы”. Я буду называць музычныя iнструменты, а вы будзеце пляскаць у далонi, калi ў назвах ёсць няпарныя цвёрдыя зычныя гукi. *( т****р****уба, га****р****монiк, вiялан****ч****эль, бубен, фа****р****тэпiяна, а****р****фа, баян, кант****р****абас,* ***ц****ымбалы)*.

- Стары вельмi задаволены вашымi адказамi. Ён запрашае вас у пакоі.

- А вось і гаспадынька. Гэта бабулька Ганна. Яна хоча паглядзець, ці прыгожа вы пішаце ў сшытках.

**3. Хвілінка чыстапісання**

- Запiшыце першы радок. Успомніце, як можна адным словам назваць гукі, якія запісаны гэтымі літарамі?

Р Ж Ш Ч Ш Ц Дж

* Запішыце другі радок.Успомніце, якія галосныя пішуцца пасля зацвярдзелых?

*Ра ры жа жы ча чы*

Паглядзіце на дошку. Прачытайце сказ. *Ручнік выткала прыгожы бабуля.*

* Ці ўсё падабаецца? А што не так? Так, словы стаяць не папарадку, таму і сказ атрымаўся непрыгожы. Які сказ павінен атрымацца?

*Бабуля выткала прыгожы ручнік.*

* Запішыце сказ. Падкрэсліце няпарныя цвёрдыя зычныя адной рыскай,а галосныя пасля іх дзвюма рыскамі. (*Узаемаправерка)*

**4. Слоўнікавая работа, развіцце маўлення**

* Бабуля Ганна вельмі задаволена вашай працай, таму яна вырашыла паказаць вам свае ручнікі. Паглядзiце на сцены нашай хаты. Гэта ручнікі, якія выткала бабуля Ганна. Ці падабаюцца яны вам? Як вы думаеце, чаму ручнік назвалі ручніком?
* Беларускі ручнік адносіцца да тых прадметаў, якія належаць і мінуламу, і сучаснасці. Шмат стагоддзяў карыстаюцца ім беларусы. Ткуць і расшываюць яго і сёння, працягваючы ўдасканальваць прыгажосць, над якой працавала мноства папярэдніх пакаленняў.
* Давайце прачытаем, што гаворыцца ў пр. 57 пра ручнік. *(Чытае добрачытаючы вучань).* Якія словы незразумелыя?

***кросны*** — *ткацкі станок*

***карункі*** — рус. *кружево*

* З чаго выраблялi ручнiкi?
* Чым iх упрыгожвалi?
* Якiя колеры былi на ручнiках?
* Як вы думаеце, чаму мы з вамі пачалі гаварыць пра ручнік? Так, гэта новае слоўнікавае слова.
* Колькi складоў у слове “ручнiк”? На які склад падае націск?
* Запіс у сшытку: *ручнік руч-нік*
* У тэксце практыкавання ёсць словы, з прапушчанымі лiтары.
* Чытаем па аднаму сказу, тлумачым, якую літару ўставілі і чаму.
* Запісаць апошні сказ у сшытак, падкрэсліце літары, якія ўставілі.
* А якімі словамі можна апісаць ручнік? Ручнік (які?) …… (*прыгожы, вышыты, чысты, ільняны).* Словы запісаны на дошцы.

У сшытак: *Прыгожы, вышыты, чысты, ільняны.*

**Фізхвілінка (пад танец лявоніха)**

**5. Работа па падручніку**

* Пакуль мы з вамі разглядалі ручнікі бабулькі Ганны, дзед Васіль знайшоў вельмі прыгожы вершык пра сонечныя ручнікі.
* Давайце звернемся да пр.58
* Паслухайце верш. I адкажыце на пытаннi: чаму сонейка параўноўваюць з ручнiком? Спішыце верш, падкрэсліце літары, якія абазначаюць зацвярдзелыя зычныя гукі.
* Хутка будзе свята. Якое? Так, свята 8 марта. У гэты дзень віншуюць дзяўчынак , бабулек, матуляў. А ці будзе задаволена матуля, калі вы ёй падорыце ну, хай не ручнік, а сурвэтку, вышытую вашымі рукамі? Я таксама думаю, што будзе вельмі задаволена.
* Выконваюць пр. 60

Слоўнікавая работа: *сурвэтка - салфетка*

* Заданне: спісаць першы сказ, падкрэсліць устаўленыя літары, растлумачыць.

**6. Замацаванне вывучанага**

- Ведаеце, гаспадары беларускай хаткі вельмі вам удзячныя і таму вырашылі зрабіць вам падарунак. Вось чароўны збаночак! Раз, два, тры! Нешта тут есць! Ці хочаце даведацца, што гэта?

*(Настаўнік дастае са збаночка заданні для вучняў)*

Гэта карткі з заданнямі! Гаспадары вырашылі ўпэўніцца, што вы добра ведаеце не толькі зацвярдзелыя зычныя гукі, але і літары, якія пішуцца пасля іх.  *(Вучням раздаюцца заданні, па варыянтах, работа па картках, праверка настаўнікам пасля ўрока).*

**-** Ой! Паглядзіце, тут есць яшчэ жыхар. Гэта дамавічок! Па павер'ям, ён ахоўвае дом гаспадароў. Лічылася, што дамавік падобны на гаспадара ці гаспадыню. Ён любіць, каб усё было ў парадку. І тут ён зразумеў, што не можа выканаць пр. 56. Трэба яму дапамагчы!

Давайце пакажам дамавiку як правільна дапоўнiць словы ў слупках патрэбнымi спалучэннямi лiтар, каб атрымаліся словы.

*(словы схаваны на дошцы на картках, пераварочваюцца, калі вучні правільна склалі слова)*

*Ж****ы****та,* ***шы****пшына, каню****шы****на,* ***шэ****рань,* ***жэ****ле,* ***цэ****гла.*

Запiшыце словы ў сшытак. Падкрэслiце літары, якія абазначаюць зацвярдзелыя зычныя гукі.

- Малайцы, дамавiк вельмі задаволены вашымі ведамі.

**5. Падвядзенне вынікаў**

- Нашым новым сябрам вельмі прыемна было з вамі працаваць. І Аленка, і дзед Васіль, і бабулька Ганна і дамавічок вельмі задаволены, што пазнаёміліся з вамі.м Ім спадабалася ваша праца на ўроку.Давайце ж абагульнім нашы веды.

- Назавiце няпарныя цвёрдыя зычныя гукi.*( [р], [ж], [ш],[ч],[ц], [дж]).*

- Якiя галосныя пiшуцца пасля няпарныя цвёрдыя гукаў?*( а, о, у, ы, э).*

**6. Дамашняе заданне**

**Практыкаванне 61.** Прачытайце, што трэба зрабiць. Ці ўсё зразумела?

**7. Рэфлексiя**

- Мы вельмі удзячны нашым новым знаёмым. Давайце збяром для іх букет з васількоў. Я думаю, што ім спадабаецца. Вучні размалёўваюць адзін, два, або тры васілька і чапляюць на дошку у вазу на дошцы.